
NARVA LINNAVALITSUS

KORRALDUS
Narva







                 2007 nr…..

Projekteerimistingimuste määramine

( AÜ Gvozdika, Päevalille tn.68 üksikelamu ehitamine ilma detailplaneeringut koostamata )

Vastavalt Kohaliku omavalitsuse korralduse seaduse § 30 lõike1 punktile 2, Ehitusseaduse §19  lõikele 3, Planeerimisseaduse § 9 lõike 10 punktile 2 ning Narva Linnavolikogu 09.02.2006   määrusele nr 6 “ Narva Linnavalitsuse projekteerimistingimuste ilma detailplaneeringuta määramise delegeerimise õigus”   

ASJAOLUD JA MENETLUSE KÄIK

15.01.2007 a. härra Jaanus Mälk, kes tegutseb Liidia Jeltsova eest volikirja alusel, mis on tõestatud Narva notari Sergei Nikonov'i poolt ja registreeritud notariaalregistris nr. 9922 all, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi AÜ Gvozdika, Päevalille tn.68 üksikelamu ehitusprojekti koostamiseks ilma detailplaneeringut koostamata. Narva linnas AÜ Gvozdika, Päevalille tn.68 asuv maa, pindalaga 938,0 m2, on erastamata.
ÕIGUSLIKUD JÄRELDUSED

Ehitusseaduse §19 lõikele 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

Planeerimisseaduse § 9  lõike 10 punktile 2 kohaselt Kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning projekteerimistingimused kooskõlastatakse naaberkinnistute omanikega.

Narva Linnavolikogu 09.02.2006 määruse nr  6  “Narva Linnavalitsuse projekteerimistingimuste ilma detailplaneeringuta määramise delegeerimise õigus”  kohaselt on Narva Linnavolikogu delegeerinud Narva Linnavalitsusele õiguse määrata üksikelamu ehitusprojektide projekteerimistingimused ilma detailplaneeringuta

OTSUS

Määrata projekteerimistingimused AÜ Gvozdika, Päevalille tn.68 üksikelamu ehitusprojekti koostamiseks ilma detailplaneeringut koostamata järgnevalt:

	1. ÜLDANDMED



	1.1 Tellija
	Liidia Jeltsova 

Vahtra tn.4-49, Narva linn

	1.2  Asukoht, algandmed                                         
	Narva linn,  AÜ Gvozdika, Päevalille tn.68
Krundi pind:  938,0 m2
Maakasutuse sihtotstarve: väikeelamumaa 

	1.3  Projekteerimistingimused on kehtivad 2 aastat alates korralduse jõustumisest.              

	1.4  Projekteerimistingimuste koostamise alus     

1.4.1 Projekteerimistingimuste taotlus 15.01.07.a avaldus nr.65/1-11 

         Jaanus Mälk – volitatud isik
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on üksikelamu ehitamine ilma detailplaneeringut teostamata.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“.
3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.

3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lg4 p1).

3.4 Projekt peab olema heaks kiidetud kõigil seadusega ettenähtud juhtudel.

3.5 Väljastatud projekteerimistingimused lisada projekti kausta.

3.6    Esitada projekti nimetus vastavalt projekteerimistingimustele. 
3.7    Esitada Arhitektuuri-ja planeerimise osakonnale hoone välisviimistluse ja arhitektuurse osa eskiis heakskiidu saamiseks.
	4. ARHITEKTUURSED JA LINNAEHITUSLIKUD TINGIMUSED


4.1 Ehitusala:  mitte ületada tänava ehitusjoont.

4.2 Hoonestuse kaugus piiridest: tagades normatiivsed kujad naaberkinnistutega.
4.3 Krundi maksimaalne täisehitus: 30 % (arvutus näidata asendiplaanil).
4.4 Uute hoonete arv krundil: 1.

4.5 Hoone korruste arv: kuni 2.
4.6 Lubatud suurim hoone kõrgus: kuni 8,0 m planeeritud maapinnast. 

4.7 Arhitektuur: kaasaegne, esteetiline, piirkonna elukvaliteeti parandav. 

4.8 Katusekalle: lamekatus või viilkatus. Lamekatuse juures soovitavalt kasutada katuseterrassi. Hea arhitektuurse lahenduse puhul võimalikud ka muud lahendused. 
4.9 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele.
4.10 Välisviimistlus: kasutada ajas kestvaid kvaliteetmaterjale (laudis, kivi, krohv jne), sobitades linnaehituslikku miljöösse. Mitte kasutada plastikmaterjale. Välisviimistluse ja värvilahenduse pass esitada projekti koosseisus. 

4.11 Siseviimistlus: vajadusel lahendada eraldi projekti osana.

4.12 Piirded: vajadusel lahendada piire kõrgusega kuni 1,5 m sobilikuna  piirkonna miljöösse ning hoone kooskõlas olevaks. Piire peab olema ažuurne. Piirde tüüp: dekoratiivpiire koos kaunistavate elementidega, lehtvõrkpiire, metallvarbaed jne. Esitada piirde vaade.
4.13 Haljastus: põhimõtteline kujunduslik-funktsionaalne lahendus näidata asendiplaanil. Kõvakattega pind ei tohi protsentuaalselt ületada haljastatavat pinda.

4.14 Teed ja juurdepääsud: kõvakate, teekattekivid, teekatteplaadid, murukivi või puistkate. 

4.15 Jäätmekäitlus: lahendada projekti mahus, näidates asendiplaanil, prügikonteiner soovitavalt piirata dekoratiivsete elementidega.

4.16 Välisvalgustus: lahendada sissepääsudel.
4.17 Asendiplaan: näidata tehnovõrgud, pinnakatted, lammutatavad ehitised, lahendada väljasõit krundilt, anda parkimise lahendus.
	5. INSENERTEHNILISED ERITINGIMUSED



5.1 Vajadusel projekti koosseisus esitada insener-tehniline projektlahendus elektrivarustusele, veele, kanalisatsioonile ja küttele.

5.2 Eriosadele taotleda tehnilised tingimused ja projektid kooskõlastada vastavate võrguvaldajatega.

	6. KOOSKÕLASTUSED




6.1    Ida-Eesti Päästekeskuse Narva Keskkomando.

6.2    Narva Linnavalitsuse Arhitektuuri- ja Linnaplaneerimise Amet.

	7. RAKENDUSSÄTTED




7.1 Kohustada pr. Liidia Jeltsova't enne projekteerimist kooskõlastama naaberkinnistute omanikega projekteerimistingimusi AÜ Gvozdika, Päevalille tn.68 üksikelamu ehitusprojekti koostamiseks ilma detailplaneeringut koostamata.

7.2 Korraldus jõustub seadusega ettenähtud korras.

7.3    Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Sofja Homjakova

Ants Liimets

Abilinnapea ( linnapea ülesannetes)
	[image: image4.png]



 Linnasekretär

